BEM ฉลุย ครม.ไฟเขียวสายสีน้ำเงินส่วนต่อขยาย - FINNOMENA
ที่ประชุมคณะรัฐมนตรีอนุมัติให้เอกชนรายเดิม หรือ BEM เดินรถสายสีน้ำเงินส่วนต่อขยาย ช่วงหัวลำโพง-บางแค และ บางซื่อ-ท่าพระ เผยประหยัดเงินลงทุนได้มากถึง 3.7 หมื่นล้านบาท
29 มี.ค. 2560

ที่ประชุมคณะรัฐมนตรีอนุมัติให้เอกชนรายเดิม หรือ BEM เดินรถสายสีน้ำเงินส่วนต่อขยาย ช่วงหัวลำโพง-บางแค และ บางซื่อ-ท่าพระ เผยประหยัดเงินลงทุนได้มากถึง 3.7 หมื่นล้านบาท
โดยผลประโยชน์ต่อประชาชนมี 2 เรื่อง คือ กำหนดให้เก็บค่าแรกเข้าได้ครั้งเดียว หรือไม่มี และให้จัดเก็บอัตราค่าโดยสารเท่าเดิม เริ่มต้นที่ 16 บาท สูงสุดที่ 42 บาท แต่สามารถเดินทางได้ตลอดสายของสายสีน้ำเงิน 18 สถานี และส่วนต่อขยาย 19 สถานี
คาดว่าอีก 1 สัปดาห์จะลงนามเซ็นต์สัญญากัน และจะใช้เวลา 3 ปี ในการดำเนินงาน และจะสามารถเปิดเดินรถก่อนบางช่วง ในช่วงปลายปี 2562
โดยโครงการนี้มีรูปแบบดำเนินการแบบ PPP Net Cross คือ การให้เอกชนลงทุนในระบบรถ และอาณัติสัญญาณ ส่วนรัฐลงทุนเฉพาะโครงสร้างพื้นฐาน ซึ่งเป็นรูปแบบที่ภาครัฐจะมีต้นทุนการลงทุนโดยรวมลดลง
ทั้งนี้คาดว่าปีนี้กำไรสุทธิจะเติบโตมาแตะ 4 พันล้านบาท เพิ่มขึ้น 60% จากปีก่อนที่ทำได้ 2.6 พันล้านบาท บวกกับรายได้จากทางด่วนศรีรัช-วงแหวนรอบนอกฯ ที่ได้รับสัมปทานจากการทางพิเศษแห่งประเทศไทย ในการจัดเก็บค่าผ่านทางและอื่นๆ จากโครงการทางด่วนวงแหวนรอบนอกอีกด้วย
ที่มา : http://www.moneychannel.co.th/news_detail/16201/BEM
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: